  Наталья Тетерина 29-тӥысь 30-тӥ толсуре потон уе но нуназе 30-тӥ толсуре Удмуртиын но Ижкарын бус вӧлскемен валче котыр 500 метр но солэсь ӧжытгес адӟиськоз, ивортэ Ижкарысь Огъя дежурно-диспетчерской ёзэс. Интыысь аскивалтон ёзэсъёс водительёсты чакласькыны куро. 31-тӥ толсуре Ижкарын пилемо луоз, сайкытскылоз, интыен ӧжытак лымы усёз. Тӧл лымшор но шундыӝужан вискысь секундскын 5–10 метре пельтоз. Уйин -5…-7 градус, нош нуназе -4…-6 градус возиськоз. Сюрес вылын йӧвалег луоз. 2018-тӥ арлэн нырысетӥ нуналаз, 1-тӥ толшоре, Удмуртилэн шоркараз озьы ик пилемо луоз, сайкытскылоз но куд-ог интыосын кӧня ке лымыялоз. Тӧл лымшор палась секундскын 5–10 метре пельтоз. Уйин омыр -7…-9 градус луоз, нуназе -5…-7 градус. Тегъёс: Ижкар Удмуртия куазь лымы йвалег  